B4-0514/97

Beslutning om hindringer for ikke-statslige hjaelpeorganisationers arbejde i Belarus

Europa-Parlamentet,

- der henviser til sine tidligere beslutninger om situationen i Belarus,

- der henviser til Raadets erklaering af 30. april 1997,

A. der henviser til, at praesident Lukashenko den 10. marts 1997 udstedte et dekret, som stillede spoergsmaalstegn ved de skattefritagelser, som velgoerende organisationer hidtil havde nydt godt af paa grundlag af en afgoerelse fra det belarussiske ministerraad af 28. oktober 1996, og at humanitaere hjaelpeorganisationer herefter betragtes som kommercielle selskaber,

B. der henviser til, at de belarussiske myndigheder har vedtaget to forordninger (1672/12 og 1710/12 fra december 1996) som er i klar modstrid med den belarussiske forfatning, den belarussiske lovgivning om ikke-statslige organisationer samt internationale normer for borgerlige frihedsrettigheder, og som indeholder saa restriktive betingelser for udleveringen af humanitaer bistand, at det naeste er umuligt for internationale hjaelpeorganisationer at yde humanitaer bistand til ofrene for Tjernobyl-katastrofen,

C. der henviser til, at transporter af humanitaer bistand til Belarus systematisk og vilkaarligt tilbageholdes ved Belarus' graenser, idet de velgoerende ikke-statslige organisationer afkraeves diskriminerende afgifter og lageromkostninger, og at enorme maengder af levnedsmidler og medicin er blevet fordaervet paa denne maade,

D. der kritiserer, at internationale ikke-statslige organisationer hindres i frit at uddele humanitaer bistand i landet,

E. der henviser til, at de belarussiske myndigheder hindrer arbejdet i den belarussiske Tjernobylboernefond, som samordner indsatsen fra mere end 500 internationale og 72 nationale ikke-statslige organisationer, idet de forsoeger at kriminalisere organisationer paa grundlag af grundloese paastande og udsteder arrestationsordrer mod projektlederne, som derfor er flygtet til Tyskland,

F. der henviser til, at de belarussiske myndigheder ulovligt har tilbageholdt direktoeren for Sorosfonden og konfiskeret organisationens bankindestaaender, hvorved fonden blev tvunget til at standse sit arbejde i Belarus,

G. der henviser til, at Lukashenkos regering hindrer arbejdet i de private ikke-statslige organisationer, som organiserer ferieophold i udlandet for straaleramte boern fra de radioaktive omraader, ved at naegte de ikke- statslige organisationer retten til selv at udvaelge de boern, der sendes til udlandet,

H. der henviser til, at de lokale organisationer overhovedet ikke har nogen mulighed for at klage over vilkaarlig forfoelgelse og undertrykkelse af de ikke-statslige organisationers medarbejdere, da restssystemet er under indflydelse af myndighederne, og at myndighederne har givet massemedierne mundkurv paa, de faa uafhaengige aviser trues med lukning, og udenlandske korrespondenter udvises af landet,

1. opfordrer praesident Lukashenko til at traekke ovennaevnte dekret af 10. marts 1997 tilbage, saa der igen kan skabes acceptable arbejdsvilkaar for de ikke- statslige humanitaere hjaelpeorganisationer paa grundlag af det belarussiske ministerraads ovennaevnte afgoerelse af 28. oktober 1996 om skattefritagelse for velgoerende organisationer;

2. opfordrer den belarussiske regering til oejeblikkeligt at standse intimideringen af belarussiske og vestlige ikke-statslige hjaelpeorganisationer og til at give deres medarbejdere lov til at vende tilbage til Belarus uden frygt for forfoelgelse, saa de kan fortsaette deres arbejde uden hindringer og indgriben fra myndighedernes side;

3. opfordrer den belarussiske regering til at sikre gratis og uhindret adgang for humanitaer bistand til landet og til at give ikke-statslige hjaelpeorganisationer lov til frit at uddele humanitaer bistand i landet;

4. opfordrer de belarussiske myndigheder til at vedtage en klar og sammenhaengende lovgivningsramme for de ikke-statslige organisationers virksomhed i overensstemmelse med de internationale normer for at forhindre, at lokale myndigheder og toldmyndighederne vilkaarligt traeffer diskriminerende foranstaltninger over for hjaelpeorganisationerne;

5. opfordrer de belarussiske myndigheder til at afskaffe forordning 1672/12 og 1710/12, da de er modstrid med den belarussiske forfatning og kraenker borgernes rettigheder, og til at vedtage nye bestemmelser med acceptable betingelser i forhold til de internationale normer, saa det bliver mulig for de ikke-statslige organisationer at fortsaette deres arbejde paa normal vis;

6. opfordrer myndighederne til at bistaa organisationer, som arrangerer ferieophold i udlandet for boern fra de radioaktive omraader, med at udfoere deres arbejde i stedet for at laegge dem hindringer i vejen ved at naegte de ikke-statslige organisationer retten til selv at udvaelge de boern, der sendes til udlandet, og til at holde op med at blande sig i de ikke-statslige organisationers arbejde;

7. minder om sit standpunkt, som gaar ud paa, at der ikke kan opnaas yderligere samarbejde mellem Den Europaeiske Union og Belarus, foer der er taget afgoerende skridt i retning af at respektere menneskerettighederne, og den belarussiske regering gennemfoerer demokratiske og retlige reformer;

8. paalaegger sin formand at sende denne beslutning til Raadet, Kommissionen, Belarus' praesident og regering samt til Belarus' demokratisk valgte parlament.